2 идым

2 идым (2 сентябрь) — григориан кечышот почеш идалыкын 245-ше (кужемдыме ийлаште — 246-шо) кечыже. Идалык пытыме марте 120 кече кодеш.

 Пайрем да памятный дате-влак 
  — Эрыкан лийме кече.
  — Эрыкан лийме кече.
  — Гвардий кече
  — Патрульно-постовой службын кечыже.
  — Нотариат кече.

 Лӱмгече 
 Танле (православный) лӱм-влак:
 Пӧръеҥ лӱм-влак:
 Фракийский мученик-влакым шарнымаш:
 священномученик Севир
 мученик-влак: Агафон, Антилин, Анфон, Афинодор, Ахиллес, Виктор, Восва, Гай, Генефлий, Дифил, Дометиан, Евдемон, Евстафий, Епафродит, Зоил, Зотик, Керкан, Кронин, Максим, Мемнон, Мест, Молий, Неофит, Никон, Ор, Орион, Палмат, Пансфен, Пантолеон, Панфирий, Рин, Савин, Саторнин, Силуан, Стратон, Тимофей, Тиранн, Феосевий, Хрисанф.
 Владимир — священномученик Владимир (Четверин);
 Дос — мученик Дос (Доса), мч.
 Иерофей — Иерофей Венгерский;
 Илиодор — мученик Илиодор;
 Иоанн (Иван) — Иоанн, епископ Суздальский и Нижегородский, (переложение мощей);
 Лукий — мученик Лукий Кипрский;
 Самуил — пророк Самуил;
 Стефан — король Стефан I Венгерский;
 Феодор (Фёдор) — Феодор, архиепископ Ростовский (переложение мощей).
 Ӱдырамаш лӱм-влак:
 Руфина.

 Событий-влак 
Тугак ончо: :Категорий:Идым тылзын 2 кечысе событий-влак

 Марий тӱняште 
 1974 ий — Кужэҥер кундем Тошто Юледур селаште тӱвыра пӧртым – клубым почыныт.

 Тӱня мучко 
 911 ий — Руш князь Олег Византий ден Русь коклаште икымше вашкелшыкым пеҥгыдемден.
 1918 ий — ВЦИК-ын ыштыме Революций-сарзе советын ушем вуйлатышылан Лев Троцкийым шогалтыме.
 1945 ий — Кокымшо тӱнямбал сар мучашлалтын. Лач тиде кечын Японийын капитуляцийже нерген актыш кидым пыштыме. 

 Шочыныт 
Тугак ончо: :Категорий:Идым тылзын 2 кечынже шочшо-влак
 1934 ий — Роза Вениаминовна Артищева, туныктыш пашаеҥ да уста музыкант, Россий Федерацийысе тӱвыран сулло пашаеҥже. Шернур посёлкышто шочын. Паша корныжо тӱрыснек Йошкар-Оласе сем училищ дене кылдалтын: тыште Роза Вениаминовна музык теорий дисциплиным туныктен. Тӱвырам шымлымаште да моткоч кугу специалистлан шотлалтеш: ятыр семмастар-влакын илыш-корнышт да творчествышт нерген пашам савыктен. 
 1948 ий — Анатолий Геннадьевич Попов, кугыжаныш да озанлык пашаеҥ. Шернур посёлкышто шочын. Ончычсо паша корныжо завод чоҥымаш дене кылдалтын. 8 ий Анатолий Геннадьевич Йошкар-Оласе йолчием фабрикым вуйлатен, тыгодымак Россий кугыжаныш погынын депутатше лийын. 1997-2000-шӧ ийлаште тудо Марий Элыште Россий Президентын ӱшанъеҥже лийын. Информатизаций академийын чолга корреспондентше. 
 1959 ий — Лидия Аркадьевна Михайлова, тӱвыра пашаеҥ. Провой кундем Аркамбал ялыште шочын. Паша корныжо Красноярскысе книгапӧртыштӧ тӱҥалын, 1997-ше ий гыч Лидия Аркадьевна кундемысо тӱвыра пӧлкаште пашам ышташ тӱҥалын, а 2 ий гыч вуйлатышыжат лийын. Марий калыкын мер пашаштыжат  шке вийжым ончыкта: 7-ше марий калык погынын делегатше лийын.
 1962 ий — Владимир Анатольевич Маркин, кугыжаныш пашаеҥ. Украиныште шочын-кушкын. Кӱшыл шинчымашым налме деч вара «Биомашприбор» ушемыште пашам ышташ тӱҥалын. 1997-ше ий гыч Марий Эл Президент администрацийысе секретариатыштыже тырша, вуйлатыше мартеат шуын. Вара печать да коммуникаций кучемын вуйлатышылан пурен.

 Коленыт 
Тугак ончо: :Категорий:Идым тылзын 2 кечынже колышо-влак
 1977 — Мария Аюпова, марий серызе, почеламутчо, журналист.
 1993 — Юрий Рязанцев, марий серызе, почеламутчо, режиссер, артист, МССР-ын Калык артистше (1991), Марий АССР-ын сулло артистше (1979), Марий Эл Республикысе И.С. Палантай лӱмеш Кугыжаныш премийын лауреатше (колымыжо деч вара) (1993).
 1993 — Илья Стрельников, марий серызе, почеламутчо, СССР Серызе-влак ушемын йыжъеҥже (1939).

 Калык пале 
 Самуилын кечыже. Тиде кече ожно пӧръеҥ-влакын пайремыштлан шотлалтын. Ешыште ӱдыр икшыве лийын гынат, тудлан у пӧръеҥ тувырым ургыктеныт. Вара ӱдыр тудым ачажлан чиктышаш улмаш.

Категорий:2 идым